Suresh 135 Views
ప్రధాని మోడీని కలిసిన ఖేల్‌ ‘రత్నాలు
న్యూఢిల్లీ, వార్త ప్రధాన ప్రతినిధి: రియో ఒలింపిక్‌లో చక్కటి ప్రతిభను ప్రదర్శించి మోడల్‌ గెలిచి క్రీడాకారులు ప్రధాన మంత్రి నరేంద్ర మోడీని ఆదివారం న్యూఢిల్లీలోని ఆయన నివాసం 7 రేస్‌కోర్సు రోడ్డులో కలిశారు. బ్యాడింట్మన్‌లో సిల్వర్‌ మోడల్‌ గెలుపొంది పివి సింధూ, రెజ్లింగ్‌లో కాంస్యం గెలుపొంది సాక్షి మాలిక్‌, జిమ్మాస్టిక్స్‌ అత్యుత్తమ ప్రతిభను చాటిన దీపా కర్మాకర్‌, బ్యాడ్మింటన్‌ కోచ్‌ గోపిచంద్‌లు ప్రధానమంత్రి నరేంద్ర మోడీని మర్యాద పూర్వకంగా కలిశారు. ప్రధాని ప్రత్యేక ఆహ్వానం మేరకు ఆదివారం మధ్యాహ్నాం ఢిల్లీకి వచ్చిన క్రీడాకారులు క్రీడా శాఖ మంత్రి విజ§్‌ు గోయల్‌ నేతృత్వంలో ప్రధాని నరేంద్ర మోడీతో భేటీ అయ్యారు. 2020లో జరగ బోయే టోక్యో ఒలింపిక్స్‌ భారత్‌కు గోల్డ్‌ మెడల్‌ తీసుకురావాలని క్రీడాకారులను మోడీ కోరినట్లు సమాచారం. అలాగే పివి సింధూ విజయానికి కారణమై బ్యాడ్మింటన్‌ కోచ్‌ గోపిచంద్‌ను ప్రధాని మోడీ ప్రత్యేకంగా అభినందించారు. ఈ క్రీడాకారు లంతా కూడా సోమవారం న్యూఢిల్లీలోని రాష్ట్ర పతి భవన్‌లో జరగబోయే రాజీవ్‌ ఖేల్‌ రత్న అవార్డులను అందుకోనున్నారు.